King Creole (sang)

«King Creole» er en amerikansk rock and roll-sang, skrevet av Jerry Leiber og Mike Stoller, som ble gjort kjent av Elvis Presley. Den ble skrevet til filmen med samme navn.

Presley spilte sangen inn i Radio Recorders i Hollywood 23. januar 1958. Paramount-produsenter var Walter Scharf og Paul Kagan.

Den ble utgitt på EP-platen King Creole Volume 1 (RCA Victor EPA 4319) i september 1958Elvis Presley Discography 1958 samt på LP-platen King Creole (RCA Victor LPM 1884). Den kom på en andreplass på Billboard Top Pop Album-listen.

I Storbritannia ble «King Creole» utgitt på single. Den entret den britiske singlelisten 4. oktober 1958, lå der i seksten uker og fikk en annen plass som beste plassering.Chart Stats - Elvis Presley - King Creole

I Norge lå den på VG-lista i tyve uker i 1958/1959, hvorav en tredjeplass i fem uker.norwegiancharts.com - Elvis Presley - King Creole

I 1959 inkluderte Cliff Richard den på LP-platen Jack Good's Oh Boy! (Parlophone PHC 1072).The Cliff Richard Fan Club

Roald Stensby and his Rocking Dukes spilte den inn 30. oktober 1959. Den ble utgitt på EP-platen King Roald at Jordal Amfi (Odeon GEON 40).

 «Bokreol» med Øystein Sunde 

Øystein Sunde ga ut en norsk coverversjon med tittelen «Bokreol» i mars 1979 på Sundes musikkalbum Hærtata hørt (Philips 6317 049). Sunde skrev selv den norske teksten hvis jeg-person treffer en dame som han flytter sammen med. Men plustelig drar hun sin vei og etterlater seg alle sine eiendeler unntatt sin bokreol. Hele poenget med teksten er uansett at titlene «King Creole» og «Bokreol» ligner fonetisk på hverandre. Det siste ble poengtert av Sunde selv da han og Kari Svendsen utgjorde et lag på musikklek programmet Beat for beat den 2. februar 2001.VG – 2. februar 2001 side 54. På denne innspillingen deltok:Hærtata hørt – informasjon på omslagets innerpose

Øystein Sunde: vokal, gitarer
Bjørn Christiansen: gitar
Iver Kleive: piano
Svein Gundersen: bass
Per Ivar Johansen: trommer
Fredrik Wibe: kor
Rolf Wibe: kor

«Bokreol» ble utgitt 2006 på samlealbumet Sundes verden – 52 av de aller beste. Både tekst og noter til «Bokreol» ble publisert i notaboka  Kjekkere å ha–2 i 1992.Sunde, Øystein (1992). Kjekkere å ha–2. Ex Libris Forlag AS: Oslo. ISBN 82-7384-292-4 s. 16/17

Sunde fremførte «Bokreol» i NRK programmet Øystein i fritt fall (sendt 12. mai 1979). En annen rockesang som ble spilt, var «Turid-Guri» som var en fonetisk vri på «Tutti-Frutti». Sistnevnte sang ble også fremført i NRK programmet En høggerlig tv-aften'' (sendt 21. februar 1987).Medium: NRK TV Øystein i fritt fall fra 12. mai 1979Medium: NRK TV En høggerlig tv-aften – sendt 21. februar 1987
 Referanser 

Kategori:Sanger fra USA
Kategori:Sanger fra 1958
Kategori:Sanger skrevet av Jerry Leiber og Mike Stoller
Kategori:Elvis Presley-sanger